Hivatalos Lap L 217 , 29/08/2003 o. 0067 - 0072



A Bizottság határozata (2003. augusztus 20.) a tagállamok számára a veszélyes áruk vasúti fuvarozásával kapcsolatos egyes eltérések elfogadásának a 96/49/EK irányelv alapján történő engedélyezéséről (az értesítés a C(2003) 3026. számú dokumentummal történt) (EGT vonatkozású szöveg) (2003/627/EK) AZ EURÓPAI KÖZÖSSÉGEK BIZOTTSÁGA tekintettel az Európai Közösséget létrehozó szerződésre, tekintettel a 2000/62/EK európai parlamenti és tanácsi irányelvvel [1] módosított, a veszélyes áruk vasúti fuvarozására vonatkozó tagállami jogszabályok közelítéséről szóló, 1996. július 23-i 96/49/EK tanácsi irányelvre [2] és különösen annak 6. cikke (9) és (11) bekezdésére, tekintettel az érintett tagállamoktól beérkező értesítésekre, mivel: (1) A 96/49/EK irányelv értelmében a tagállamok saját területükön, kis mennyiségű veszélyes áru fuvarozása tekintetében - kivéve a közepes vagy nagy radioaktivitású anyagokat - az említett irányelv mellékleteiben előírtaknál kevésbé szigorú rendelkezéseket is elfogadhatnak. Több tagállam is arról értesítette a Bizottságot, hogy ilyen rendelkezéseket kíván elfogadni. E rendelkezéseket a Bizottság megvizsgálta, és arra a következtetésre jutott, hogy a vonatkozó feltételek teljesülnek. Ezért e rendelkezések elfogadásának engedélyezése indokolt. (2) A 96/49/EK irányelv szerint a tagállamok engedélyezhetik egy meghatározott ipari folyamat részét képező veszélyes áruknak a területükön kijelölt útvonalakon történő rendszeres fuvarozását, amelyet vagy az említett irányelv melléklete tilt, vagy azt a mellékletekben megállapítottól eltérő feltételekkel végzik, ha e tevékenységek helyi jellegűek és világosan meghatározott feltételek mellett szigorúan ellenőrzöttek. Több tagállam is arról értesítette a Bizottságot, hogy ilyen rendszeres szállítások engedélyezésére szolgáló rendelkezéseket kíván elfogadni. A Bizottság arra a következtetésre jutott, hogy az engedélyezés feltételei fennállnak. Ezért helyénvaló az érintett tagállamok számára e rendelkezések alkalmazásának engedélyezése. (3) Az e határozatban előírt intézkedések összhangban vannak a 94/55/EK irányelv 9. cikkével létrehozott, a veszélyes áruk szállításával foglalkozó bizottság véleményével, ELFOGADTA EZT A HATÁROZATOT: 1. cikk Az I. mellékletben felsorolt tagállamok jogosultak a saját területükön egyes veszélyes áruk kis mennyiségének vasúti fuvarozása tekintetében az említett mellékletben felsorolt rendelkezéseket elfogadni. A rendelkezéseket megkülönböztetés nélkül kell alkalmazni. 2. cikk A II. mellékletben felsorolt tagállamok jogosultak egy meghatározott ipari folyamat részét képező veszélyes áruknak a területükön kijelölt útvonalakon történő rendszeres, helyi jellegű, és világosan meghatározott feltételek mellett, szigorúan ellenőrzött fuvarozása tekintetében az említett mellékletben felsorolt rendelkezéseket elfogadni. A rendelkezéseket megkülönböztetés nélkül kell alkalmazni. 3. cikk Ennek a határozatnak a tagállamok a címzettjei. Kelt Brüsszelben, 2003. augusztus 20-án. a Bizottság részéről Loyola De Palacio alelnök [1] HL L 279., 2000.11.1., 44. o. [2] HL L 235., 1996.9.17., 25. o. -------------------------------------------------- I. MELLÉKLET AZ EGYES TAGÁLLAMOKRA VONATKOZÓ ELTÉRÉSEK EGYES VESZÉLYES ÁRUK KIS MENNYISÉGE ESETÉBEN FRANCIAORSZÁG RA-SQ 6.1 Tárgy: Útipoggyász szállítása személyszállító vonaton Hivatkozás az irányelv mellékletére: 7.7. fejezet Az irányelv mellékletének tartalma: Útipoggyászként történő fuvarozásból kizárt RID-anyagok és -tárgyak Nemzeti jogszabályra való hivatkozás: (2001. június 5-i rendelet a veszélyes anyagok vasúti fuvarozásáról "RID-rendelet"), 18. cikk Nemzeti jogszabály tartalma: Azon RID-anyagok és -tárgyak, amelyek expresszáruként feladhatók, személyszállító vonatokon poggyász formájában is fuvarozhatók. RA-SQ 6.2 Tárgy: Utasok által vonaton szállított, veszélyes anyagokat tartalmazó csomagok Hivatkozás az irányelv mellékletére: 7.7. fejezet Az irányelv mellékletének tartalma: Kézipoggyászként történő szállításból kizárt RID-anyagok és -tárgyak Nemzeti jogszabályra való hivatkozás: (2001. június 5-i rendelet a veszélyes anyagok vasúti fuvarozásáról "RID-rendelet"), 19. cikk Nemzeti jogszabály tartalma: az utasok személyes vagy szakmai felhasználására szánt veszélyes anyagokat tartalmazó csomagok kézipoggyászként való szállítása meghatározott feltételekhez kötött: ezekre csak a 4.1., 5.2. és 3.4. fejezetben meghatározott, a küldeménydarabok csomagolására, jelölésére és bárcázására vonatkozó rendelkezések vonatkoznak. Megjegyzések: légzőszervi betegségben szenvedők esetében hordozható gázpalackok szállítása az adott utazáshoz szükséges mennyiségben megengedett. RA-SQ 6.3 Tárgy: Vasúti fuvarozó szükségleteit kielégítő fuvarozás Hivatkozás az irányelv mellékletére: 5.4.1. szakasz Az irányelv mellékletének tartalma: a fuvarlevélben fel kell tüntetni a veszélyes anyagokra vonatkozó információt Nemzeti jogszabályra való hivatkozás: (2001. június 5-i rendelet a veszélyes anyagok vasúti fuvarozásáról "RID-rendelet"), 20.2. cikk Nemzeti jogszabály tartalma: a vasúti fuvarozó szükségleteit kielégítő, az 1.1.3.6. bekezdésben meghatározott mennyiségeket meg nem haladó szállítások nem tartoznak az árubevallási kötelezettség alá. RA-SQ 6.4 Tárgy: mentesség egyes postai küldeményeket továbbító vasúti kocsik bárcázása alól Hivatkozás az irányelv mellékletére: 5.3.1. szakasz Az irányelv mellékletének tartalma: a kocsik oldalán bárca elhelyezésére vonatkozó kötelezettség Nemzeti jogszabályra való hivatkozás: (2001. június 5-i rendelet a veszélyes anyagok vasúti fuvarozásáról "RID-rendelet"), 21.1. cikk Nemzeti jogszabály tartalma: csak azokat a postai küldeményeket továbbító vasúti kocsikat kell bárcázni, amelyek 3 tonnánál nagyobb mennyiségű, azonos osztályba tartozó anyagot szállítanak (az 1., 6.2. és a 7. osztályba tartozók kivételével). RA-SQ 6.5 Tárgy: mentesség a kiskonténereket szállító vasúti kocsik bárcázása alól Hivatkozás az irányelv mellékletére: 5.3.1. szakasz Az irányelv mellékletének tartalma: a kocsik oldalán bárca elhelyezésére vonatkozó kötelezettség Nemzeti jogszabályra való hivatkozás: arrêté du 5 juin 2001 relatif au transport de marchandises dangereuses par chemin de fer (2001. június 5-i rendelet a veszélyes anyagok vasúti fuvarozásáról "RID-rendelet"), 21.2. cikk Nemzeti jogszabály tartalma: ha a kiskonténereken lévő bárcák jól láthatóak, a vasúti kocsikat nem kell bárcázni. RA-SQ 6.6 Tárgy: mentesség a küldeménydarabokkal megrakott közúti járműveket fuvarozó vasúti kocsik bárcázása alól Hivatkozás az irányelv mellékletére: 5.3.1. szakasz Az irányelv mellékletének tartalma: a kocsik oldalán bárca elhelyezésére vonatkozó kötelezettség Nemzeti jogszabályra való hivatkozás: (2001. június 5-i rendelet a veszélyes anyagok vasúti fuvarozásáról "RID-rendelet"), 21.3. cikk. Nemzeti jogszabály tartalma: ha a közúti járművek el vannak látva a szállított küldeménydarabokra vonatkozó bárcákkal, akkor a vasúti kocsikat nem kell bárcával megjelölni. SVÉDORSZÁG RA-SQ 14.1 Tárgy: a veszélyes árukat expresszáruként továbbító vasúti kocsikat nem kell bárcázni Hivatkozás az irányelv mellékletére: 5.3.1. szakasz Az irányelv mellékletének tartalma: a veszélyes árukat fuvarozó vasúti kocsikat bárcával kell ellátni Nemzeti jogszabályra való hivatkozás: Särskilda bestämmelser on vissa inrikes transporter av farligt gods på väg och i terräng Nemzeti jogszabály tartalma: a veszélyes árukat expresszáruként fuvarozó vasúti kocsikat nem kell bárcával ellátni Megjegyzés: A RID-ben az expresszáruként megjelölhető árukra mennyiségi korlátozás vonatkozik. Ezért ez az eltérés kis mennyiségeket érint. EGYESÜLT KIRÁLYSÁG RA-SQ 15.1 Tárgy: egyes kevésbé veszélyes radioaktív termékek, pl. órák, karórák, füstérzékelők, iránytűk szállítása Hivatkozás az irányelv mellékletére: a RID legtöbb követelménye Az irányelv mellékletének tartalma: 7 osztályba sorolt anyagok szállítására vonatkozó követelmények Nemzeti jogszabályra való hivatkozás: (a veszélyes áruk szállítására vonatkozó 1999. évi (módosított) rendelet 5. listájával módosított) a radioaktív anyagok csomagolására, bárcázására és vasúti fuvarozására vonatkozó 1996. évi rendelet, 2(6) rendelkezése Nemzeti jogszabály tartalma: teljes körű mentesség a nemzeti szabályozás rendelkezései alól egyes, korlátozott mennyiségű radioaktív anyagot tartalmazó kereskedelmi termékek esetében Megjegyzés: ez az eltérés rövid távú intézkedés, és szükségtelenné válik, amikor a RID kiegészül az IAEA szabályok hasonló módosításaival. RA-SQ 15.2 Tárgy: névlegesen üres, nem fuvareszközként szolgáló, telepített tartányok továbbítása (N2) Hivatkozás az irányelv mellékletére: 5. és 7. rész (96/49/EK) Az irányelv mellékletének tartalma: feladási eljárásokkal, fuvarozással, üzemeltetéssel és járművekkel kapcsolatos követelmények Nemzeti jogszabályra való hivatkozás: jövőbeni rendeletekben kerül megadásra Nemzeti jogszabály tartalma: lásd a fentieket Megjegyzés: az ilyen telepített tartányok továbbítása a szó szokásos értelmében nem jelenti veszélyes áruk szállítását, és a RID rendelkezéseit nem lehet a gyakorlatban alkalmazni. Mivel a tartányok "névlegesen üresek", a bennük ténylegesen található veszélyes anyagok mennyisége a meghatározás természetéből adódóan rendkívül kicsi. RA-SQ 15.3 Tárgy: A vasúti kocsikban, járműveken és konténerekben többféle robbanóanyag, valamint robbanóanyagok más veszélyes árukkal történő együvé rakására vonatkozó korlátozások könnyítése (N4/5/6) Hivatkozás az irányelv mellékletére: 7.5.2.1. és 7.5.2.2. bekezdés Az irányelv mellékletének tartalma: az együvé rakás meghatározott típusaira vonatkozó korlátozások Nemzeti jogszabályra való hivatkozás: (veszélyes áruk közúti szállításáról szóló 1996. évi rendeletek, 18. rendelet; veszélyes áruk vasúti fuvarozásáról szóló rendeletek, 17. és 24. rendelet; robbanóanyagok közúti szállításáról szóló rendeletek, 14. rendelet) Nemzeti jogszabály tartalma: a nemzeti jogszabályok többféle robbanóanyag együvé rakása tekintetében kevésbé korlátozóak, feltéve, hogy a szállítás kockázatmentesen végrehajtható Megjegyzés: Az Egyesült Királyság a robbanóanyagok más robbanóanyagokkal, illetve a robbanóanyagok más veszélyes árukkal történő együvé rakására vonatkozó szabályoktól eltéréseket kíván engedélyezni. Minden eltérés a rakomány egy vagy több eleménél mennyiségi korlátozással jár majd, és csak akkor engedhető meg, ha "minden ésszerű intézkedést megtettek annak megakadályozására, hogy a robbanóanyagok bármilyen módon érintkezésbe kerülhessenek az ilyen árukkal, vagy más módon veszélyeztessék azokat, és viszont". Az Egyesült Királyság által engedélyezni kívánt eltérések példái a következők: 1. a 0029, 0030, 0042, 0065, 0081, 0082, 0104, 0241, 0255, 0267, 0283, 0289, 0290, 0331, 0332, 0360 és 0361 UN-szám alá sorolt robbanóanyagokat az 1942 UN-szám alá sorolt veszélyes árukkal ugyanazon járműben lehet szállítani. Az 1942 UN-szám alá sorolt áru mennyiségét úgy kell korlátozni, mintha az 1.1D osztályozási kódú robbanóanyag lenne; 2. a 0191, 0197, 0312, 0336, 0403, 0431 és 0453 UN-szám alá sorolt robbanóanyagokat a 2. szállítási kategóriába tartozó veszélyes árukkal (kivéve a gyúlékony gázokat, fertőző anyagokat és mérgező anyagokat) vagy 3. szállítási kategóriába tartozó veszélyes anyagokkal, vagy ezek bármely kombinációival együtt ugyanazon járműben lehet szállítani, feltéve, hogy a 2. szállítási kategóriába tartozó veszélyes anyagok össztömege vagy össztérfogata nem haladja meg az 500 kg-ot vagy litert, és e robbanóanyagok nettó össztömege nem haladja meg az 500 kg-ot; 3. az 1.4G osztályozási kódú robbanóanyagokat a 2. szállítási kategóriába tartozó gyúlékony folyadékokkal vagy gázokkal, vagy a 3. szállítási kategóriába tartozó nem gyúlékony, nem mérgező gázokkal, vagy ezek bármely kombinációival együtt ugyanazon járműben lehet szállítani, feltéve, hogy a veszélyes áruk össztömege vagy térfogata nem haladja meg a 200 kg-ot vagy litert, és a robbanóanyagok nettó össztömege nem haladja meg a 20 kg-ot; 4. a 0106, 0107 és 0257 UN-szám alá sorolt robbanótárgyakat a D, E vagy F összeférhetőségi csoportba tartozó robbanótárgyakkal, amelyeknek alkotóelemeit képezik, együtt lehet szállítani. A 0106, 0107 és 0257 UN-szám alá sorolt robbanótárgyak együttes mennyisége nem haladhatja meg a 20 kg-ot. RA-SQ 15.4 Tárgy: az 1.1.3.1. bekezdés táblázatában az 1. és a 2. kategóriába tartozó, 1. osztályba sorolt áruknál eltérő "szállítóegységenkénti legnagyobb összmennyiség" lehetővé tétele Hivatkozás az irányelv mellékletére: 1.1.3.1. bekezdés Az irányelv mellékletének tartalma: a fuvarozás jellegével kapcsolatos mentesség Nemzeti jogszabályra való hivatkozás: jövőbeni rendelkezésekben kerül megadásra Nemzeti jogszabály tartalma: a mennyiségi határértékekre és a robbanóanyagok együvé rakására vonatkozó mentességekre irányadó szabályok megállapítása Megjegyzés: eltérő mennyiségi határértékek és az együvé rakott árukra vonatkozó szorzótényezők alkalmazása az 1. osztályba sorolt árukra vonatkozóan: "50" az 1. kategóriánál és "500" a 2. kategóriánál. Az együvé rakott árukra vonatkozó számításokhoz a szorzótényező "20" a 2. szállítási kategóriánál és "2" a 3. szállítási kategóriánál. -------------------------------------------------- II. MELLÉKLET AZ EGYES TAGÁLLAMOKRA VONATKOZÓ ELTÉRÉSEK A SAJÁT TERÜLETÜKRE KORLÁTOZOTT HELYI SZÁLLÍTÁS ESETÉBEN SVÉDORSZÁG RA-LT 14.1 Tárgy: veszélyes hulladék fuvrozása veszélyeshulladék-lerakóhoz Hivatkozás az irányelv mellékletére: 2. rész, 5.2. és 6.1. osztály Az irányelv mellékletének tartalma: osztályozás, jelölés, bárcázás, valamint a csomagolóeszközök gyártására és vizsgálatára vonatkozó követelmények Nemzeti jogszabályra való hivatkozás: Särskilda bestämmelser on vissa inrikes transporter av farligt gods på väg och i terräng Nemzeti jogszabály tartalma: a jogszabály egyszerűsített osztályozási kritériumokat, kevésbé szigorú követelményeket határoz meg a csomagolóeszköz gyártására és vizsgálatára vonatkozóan, valamint módosított bárcázási és jelölési követelményeket tartalmaz. A RID szerinti osztályozás helyett a veszélyes hulladékokat különböző hulladékcsoportokba sorolják. Minden hulladékcsoportba olyan anyagok tartoznak, amelyek a RID szerint egybecsomagolhatók (egybecsomagolás). Az UN-szám helyett minden küldeménydarabon a vonatkozó hulladékcsoport kódját kell feltüntetni. Megjegyzés: e szabályozást csak a veszélyes hulladéknak a lakossági hulladékudvarból a veszélyeshulladék-lerakóba való fuvarozása esetében lehet alkalmazni. --------------------------------------------------